La Biblioteca Infantil acull la presentació del quadern de Felicidari dins de les seues activitats d’animació lectora
2025-07-24

La Biblioteca Infantil, dins de la seua programació d’animació lectora per al mes d’octubre, ha preparat, amb Agència de Promoció del Valencià (AVIVA) per al dijous 13 d’octubre a les 18 hores, una activitat en la qual les xiquetes i els xiquets junt amb els seus iaios seran els protagonistes.

Des d’AVIVA, dirigida per la regidora Maria Viu, es presentarà el quadern de “Felicidari”, la iniciativa de l’agència que té com a objectiu desenvolupar les relacions intergeneracionals entre les xiquetes i els xiquets del municipi i els seus majors. Es tracta d’una activitat que s’està desenvolupant ja en els centres educatius en els quals els xiquets estan treballant ja amb el citat quadern, elaborat per la il·lustradora Lirios Bou.

Amb la presentació del quadern, que comptarà amb la pròpia il·lustradora, acompanyada de la regidora Maria Viu i del tècnic d’AVIVA, Xavier Benavent, es vol mostrar als usuaris d’aquest servei municipal i també als pares i les mares perquè coneguen de primera mà com es desenvolupa la iniciativa, a través del quadern, impulsada per AVIVA.